Document ID: 32006R0433

UREDBA KOMISIJE (ES) št. 433/2006
z dne 15. marca 2006
o spremembi Uredbe (EGS) št. 1538/91 v zvezi z referenčnimi laboratoriji za spremljanje vsebnosti vode v perutninskem mesu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1906/90 z dne 26. junija 1990 o določenih tržnih standardih za perutnino (1), zlasti člena 9 Uredbe,
ob upoštevanju naslednjega:
(1)
Odstavki 10, 12 in 12a člena 14a Uredbe Komisije (EGS) št. 1538/91 z dne 5. junija 1991 o uvedbi podrobnih pravil za izvajanje Uredbe Sveta (EGS) št. 1906/90 o določenih tržnih standardih za perutnino (2) predpisujejo podrobne smernice o ravneh nadzora in ukrepih referenčnih laboratorijev za spremljanje vsebnosti vode v perutninskem mesu.
(2)
Referenčni laboratorij Skupnosti „Het Spelderholt“, določen v členu 14a(14) Uredbe (EGS) št. 1538/91, ne more več nadaljevati svojega dela.
(3)
Izkušnje z delom referenčnih laboratorijev kažejo, da ni več potrebe po ločenem referenčnem laboratoriju Skupnosti. Zdi se, da je dovolj ustanoviti usklajevalni odbor za dejavnosti testiranja v nacionalnih referenčnih laboratorijih.
(4)
Usklajevalni odbor bi morali sestavljati predstavniki Generalnega direktorata Skupno raziskovalno središče (JRC) - Inštituta za referenčne materiale in meritve (IRMM), Generalnega direktorata za kmetijstvo in razvoj podeželja ter treh nacionalnih referenčnih laboratorijev.
(5)
Predstavnik IRMM naj bi predsedoval odboru in imenoval nacionalne referenčne laboratorije po načelu rotacije.
(6)
Priloga VIII k Uredbi (EGS) št. 1538/91 vsebuje imena in naslove vseh referenčnih laboratorijev. Več držav članic je Komisijo obvestilo o spremembi svojega nacionalnega referenčnega laboratorija. Malta je poslala ime in naslov malteškega nacionalnega referenčnega laboratorija v sosednji državi članici. Zato je treba posodobiti imena in naslove nekaterih referenčnih laboratorijev ter dodati ime in naslov malteškega referenčnega laboratorija.
(7)
Priloga IX k Uredbi (EGS) št. 1538/91 vsebuje posamezne naloge, ki naj bi jih izvajali referenčni laboratorij Skupnosti in nacionalni referenčni laboratoriji. V Prilogi IX bi bilo treba določiti spremembo organizacijske sestave referenčnih laboratorijev za spremljanje vsebnosti vode v perutninskem mesu.
(8)
Uredbo (EGS) št. 1538/91 je zato treba ustrezno spremeniti.
(9)
Ukrepi, predvideni s to uredbo, so skladni z mnenjem Upravljalnega odbora za perutnino in jajca -
SPREJELA NASLEDNJO UREDBO:
Člen 1
Uredba (EGS) št. 1538/91 se spremeni:
1.
Člen 14a se spremeni:
(a)
v odstavku 12a se drugi pododstavek nadomesti z naslednjim besedilom:
„Nacionalni referenčni laboratoriji pred 1. julijem vsako leto pošljejo te podatke strokovnemu odboru iz odstavka 14 v nadaljnje ocenjevanje in razpravo z nacionalnimi referenčnimi laboratoriji. Ugotovitve se predložijo v obravnavo Upravljalnemu odboru v skladu s členom 18 Uredbe (EGS) št. 2777/75.“;
(b)
odstavek 14 se nadomesti z naslednjim:
„14. Strokovni odbor za spremljanje vsebnosti vode v perutninskem mesu deluje kot usklajevalni organ za dejavnosti testiranja v nacionalnih referenčnih laboratorijih. Sestavljajo ga predstavniki Komisije in nacionalnih referenčnih laboratorijev. Naloge odbora in nacionalnih referenčnih laboratorijev ter organizacijska sestava odbora so opredeljene v Prilogi IX.“
2.
Priloga VIII se nadomesti z besedilom iz Priloge I k tej uredbi.
3.
Priloga IX se nadomesti z besedilom iz Priloge II k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. marca 2006

Labels: 7
0
18
17